open-index/open-wikipedia-markdown huggingface dataset:
The Shallows

***The Shallows*** er en amerikansk skrekkthriller fra 2016, regissert av Jaume Collet-Serra. Manuset ble skrevet av Anthony Jaswinski. Blake Lively spiller hovedrollen som surferen Nancy Adams som blir sittende fast på en holme mens en stor hvithai sirkler rundt henne. Innspillingen ble satt i gang i oktober 2015 i New South Wales i Australia. Filmen hadde kinopremiere i USA 25. juni 2016, og i Norge 12. august 2016. Den fikk god kritikk, og spesielt Lively fikk mye ros for rolleskildringen sin. Hun ble nominert til publikumsprisen Teen Choice Award for innsatsen.

Mads Wølner Voss fra filmnettstedet *[[Montages]]* var fornøyd og kalte Lively «B-filmens svar på Maria Falconetti». Han skrev videre: «Innenfor sitt svært begrensede rammeverk, er *The Shallows* en tilnærmet perfekt B-film – like intens og inderlig som den er selvbevisst og morsom. Collet-Serras primitive, men skarpe regigrep skjærer gjennom den forutsigbare historien og skyver oss ut på kanten av kinosetet.»

## Handlingsreferat
Kort tid etter morens død på grunn av kreft, reiser medisin-student Nancy Adams til en bortgjemt strand i Mexico, den samme stranden moren besøkte når hun var gravid med henne. Carlos, en vennlig lokal innbygger, slipper henne av ved stranden. Men en venn av henne, som fulgte med henne, bor ved et hotell etter å ha festet for mye. Nancy blir med to andre lokale innbyggere, og de tre surfer i flere timer. Når hun surfer en siste gang den dagen, ser Nancy kadaver etter en ung knølhval. Men på den siste bølgen tilbake til stranden, slår en hai henne av surfebrettet og biter i beinet hennes. Nancy klatrer opp på hval-kadaveret, men haien angriper igjen og tvinger henne til å svømme skadd videre.

Neste morgen stjeler en full mann på stranden Nancy sine eiendeler. Når han vasser ut i vannet for å stjele Nancys surfebrett, blir han imidlertid drept av haien. Flere timer senere kommer flere fra lokalbefolkningen til vannet før Nancy kan advare dem, og de blir også drept av en hai. En av de lokale surferne hadde på seg et GoPro-kamera. Nancy finner senere kameraet i vannet. På film-opptaket ser hun at haien hadde en stor krok sittende fast i munnen etter et mulig møte med fiskere. Nancy bruker kamerat for å legge igjen meldinger til søsteren og faren sin, samt informasjon om hai-angrepet og hvor hun befinner seg, i håp om at noen kanskje kan komme og hjelpe henne.

## Medvirkende
* Blake Lively som Nancy Adams
* Óscar Jaenada som Carlos
* Brett Cullen som Nancys far
* Sedona Legge som Chloe Adams
* Angelo José Lozano Corzo som surfer
* José Manuel Trujillo Salas som surfer
* Pablo Calva som Carlos' sønn
* Diego Espejel som fyllik på stranda
* Janelle Bailey som Nancys mor

## Referanser


## Eksterne lenker
Henrik Ameln d.y.

**Henrik Berle Ameln** (1910–1979) var en norsk høyesterettsadvokat og dispasjør.

Han var sønn av overrettssakfører, dispasjør og stortingsmann Henrik Ameln og hustru Aagot Christensen. Ameln-slekten har tysk opphav. Han giftet seg i 1941 med Signe Kaltenborn Bjelland.

Han tok juridisk embetseksamen i 1932 og oppholdt seg det neste året i London for å fordype seg i sjørett og sjøforsikring. Han gikk inn som kompanjong i sin fars forretning innen sjøforsikring og havarioppgjør. Han disponerte også rederiet Ameln & Co. 

Ameln hadde mange styreverv, blant annet som styreformann i Store Norske Spitsbergen Kulkompani fra 1962 til 1976.

## Referanser


## Litteratur
*
USA under Paralympiske sommerleker 2016

**[[USA]]** deltok under **[[Paralympiske sommerleker 2016]]** i Rio de Janeiro, Brasil, fra 7. til 18. september 2016. 

Før lekene i Rio 2016 hadde USA vunnet  medaljer (731 gull, 656 sølv og 677 bronse) fra de 14 sommerlekene det hadde deltatt i siden 1960.
	
## Medaljer

## Medaljevinnere

## Referanser
KAME-prosjektet

**KAME-prosjektet** var et felles prosjekt som ble satt igang av seks organisasjoner i Japan I den hensikt å sørge for frie protokoller for IPv6 og IPSec (for både IPv4 og IPv6) som kunne kjøre på frie avarter av operativsystemet Berkeley Software Distribution (BSD), Prosjektet varte fra 1998 til slutten av mars 2006. Navnet KAME er en forkortelse av ordet karigome, som er lokaliteten til prosjektets kontorer.

## Referanser
Rue Necker

**Rue Necker** er en gate i 4. arrondissement i Paris.

Den begynner ved 2 rue d'Ormesson og slutter ved 1 rue de Jarente.

Gaten ble til i forbindelse med åpningen av Sainte-Catherine-markedet under minister Jacques Necker (1732-1804).

## Referanser


## Eksterne lenker
* Rue Necker  (mairie de Paris)
Rue de Sévigné

**Rue de Sévigné** er en gate i Paris i 3. arrondissement og 4. arrondissement. Grensen mellom de to arrondissementer markeres med rue des Francs-Bourgeois.

Gaten er en sammensetning av to meget eldre gater: 
***Rue de la Culture Sainte-Catherine** også kalt **rue de la Couture Sainte-Catherine**
***Rue du Val**, som gikk strekningen mellom rue des Francs-Bourgeois og rue du Parc-Royal.
Skeppsbron 18

**Skeppsbron 18** er en bygning i *[[Diana-kvartalet]]* på Skeppsbron 18 i Stockholm.

Bygningen ble utformet i 1909-1910 av arkitektfirmaet Hagström & Ekman for grossereren K Lundström. Den høye bygningen erstattet et velbevart 1700-tallspalass, som ble bygget i 1744 for konsul Johan Clason og som hans sønn solgte til Christian Hebbe d.y. på 1760-tallet. Bygningen ble da kalt "Clason-Hebbeska huset".

Utformingen er i nybarokk med avrundede hjørner og et to-etasjers karnapp som bæres opp av en skipsstevn, skulpturert i sandstein. Taket er tekket med glasert takstein og utført som et så kalt telttak, på toppen finnes en kule. Fasaden er formgtt i finhugget sandstein, de høye pilastrene forsterker bygningens høydevirkning. Hagström & Ekmans arkitektur minner om en annen bygning som ligger på Strandvägen 7 i Stockholm og som ble bygd omtrent samtidig. Bygningen på Strandvägen har samme arkitekter og var Kinneviks kontor før de flyttet til Skeppsbron.

*Bankaktiebolaget Stockholm-Öfre Norrland* skaffet seg et avdelningskontor på Skeppsbron 18. Gjennom en fusjon ble huset deretter overtatt av *Stockholms Handelsbank* (senere Svenska Handelsbanken) som disponerte husets banklokale fram til 1970-tallet.

Nå har Investment AB Kinnevik sine lokaler i bygningen. Selskapet har hvert år siden 1996 plassert Stockholms største juletre utenfor sitt kontor på Skeppsbrokaien. Det påstås at den til og med er verdens største juletre.

## Referanser


## Litteratur
*Andersson, Henrik O.; Bedoire, Fredric (1977) [1973]. *Stockholms byggnader: en bok om arkitektur och stadsbild i Stockholm (3).* Stockholm: Prisma. Libris 7406664. ISBN 91-518-1125-1
*Andersson, Henrik O.; Bedoire, Fredric (1981). *Bankbyggande i Sverige.* Stockholm: Liber Förlag. Libris 7260267. ISBN 91-38-05745-X

## Eksterne lenker
* 
*
Akşehirsjøen

**Akşehirsjøen** (tyrkisk *Akşehir Gölü*) er en innsjø i Tyrkia nord for byen Akşehir. 

Tektoniske krefter har skapt denne innsjøen, og den er sju meter på det dypeste. Fem små elver renner fra Sultanfjellene til innsjøen, og den er også forbundet med Ebersjøen gjennom en kanal, men det er ikke noe avløp. Vannet er ferskt sør og vest i innsjøen, men saltere i sentrale og nordlige deler. Vannivået faller på grunn av vanning i jordbruket.  

Akşehirsjøen har et rikt fugleliv. Det er få sivområder i motsetning til forholdene i Ebersjøen, og det er derfor ikke så mange arter, men desto flere individer av de artene som trives. Rosenflamingo, rustand og avosett er tallrike arter. Mange ender fra nordlige strøk overvintrer i innsjøen og blir jaktet på av lokalbefolkningen.

## Referanser
Det levende lik

***Det levende lik*** (russisk: **', **'), også kjent som ***Fedja***, er et skuespill av Lev Tolstoj.

## Handling
Den sentrale karakteren i stykket, Fedor Protasov, plages av at hans kone Liza egentlig aldri har elsket ham, og heller ønsker å være i et forhold med den mer konvensjonelle Victor Karenin - som også er forelsket i henne. Fedor ønsker å begå selvmord, men tørr ikke gjennomføre planen. Han ønsker å stikke av fra sine kone, og slår seg først sammen med en gruppe sigøynere. Han inngår også et seksuelt forhold til en sigøyner og sangerinne, Masha. Men Mashas foreldre støtter ikke dette forholdet, og Fedor må flykte fra denne tilværelsen også. Han faller stadig dypere ned i problemer og desperasjon.

I mellomtiden har hans kone, som antar at Fjodor nå er død, giftet seg med den andre mannen sin. Når Protasov blir oppdaget, blir Liza anklaget for bigami og mistenkt for å ha arrangert ektemannens forsvinning. Fjordor dukker opp under rettssaken for å vitne om at Liza aldri kunne vite om han egentlig var i live eller ikke. Men dommeren bestemmer at hans kone enten må si fra seg sin nye ektemann, eller sendes i eksil til Sibir. Protasov velger derfor å begå selvmord, og en hysterisk Liza erklærer at det var Protasov hun alltid elsket.

## Filmatiseringer
* Stykket var i 1929 forelegget til en tysk-sovjetisk samproduksjon regissert av Fjodor Otsep. Norsk premiere for denne filmatiseringen fant sted på Viktoria Teater i Oslo 30. september 1929. Hovedrollen ble spilt av den kjente sovjetiske regissøren og skuespilleren Vsevolod Pudovkin. 
* I 1969 ble en ny filmatisering gjort i Sovjetunionen i regi av Vladimir Vengerov.

## På norske scener
Stykket har flere ganger blitt oppført på norske teaterscener.
* 1953: Trøndelag Teater, under tittelen *Det levende lik*
* 1935: Den Nationale Scene, under tittelen *Fedja - Det levande lik*
* 1925: Den Nationale Scene, under tittelen *Det levende lik*
* 1919: Stavanger Faste Scene, under tittelen *Det levende lik*
Teatermannen Rudolf Rasmussen («Rulle») skriver i sin bok *Rulleboken: Minner og meninger om livet på scene og podium*, i kapittelet «Moissi i Oslo», at den kjente albanske skuespilleren Alexander Moissi opptrådte i en oppsetning av *Det levende lik* på Nationaltheatret på 1920-tallet.

## Referanser


## Eksterne lenker
* 
* 
* Det levende lik / Fedja hos Sceneweb
Veteranfly

**Veteranfy**, eller **vintage aircraft**, er eldre fly som har blitt bevart utover sine normale liv. De tilhører vanligvis flymuséer, væpnede styrker eller private entusiaster. Noen ganger kan de være i en luftdyktig tilstand slik at de kan bli fløyet på  flystevner eller andre offentlige tilstelninger. Et eksempel er flyene til Battle of Britain Memorial Flight som vedlikeholdes av Royal Air Force (RAF) og består av RAF-fly fra andre verdenskrig, og som jevnlig benyttes i  offisielle feiringer, for eksempel overflygningen over London ved bryllupet til Prins William og Catherine Middleton i 2011, 65 år etter at flyene ble bygget.

Veteranflymiljøer i Norge omfatter blant annet Dakota Norway. Det er også et veteranflymiljø på Kjeller flyplass, der flere Tiger Moth-fly har blitt restaurert. 
.
## Se også
*Kermit Weeks
*Deutsche Lufthansa Berlin-Stiftung

## Referanser
Schönska huset

**Schönska huset** er en bygning i Luna-kvartalet på Skeppsbron 28 i Stockholm.

## Historikk

*Schön*-slekten hørte til den så kalte *Skeppsbroadelen*. Johan Martin Schön, som stammet fra Lübeck kjøpte i 1768 to hus på Skeppsbron. Han fikk slått dem sammen til en bygning, som er nåværende Skeppsbron 28.  Han innredet kontorer for sitt framgangsrike firma *Schön & Co* samt bolig til seg selv og familien i huset. Etter Johan Martin Schöns død ble eiendommen og firmaet overtatt av sønnen Johan Schön, som utviklet foretaket til et av Stockholms fornemste handelshus. Han fikk bygget om Skeppsbron 28, nå i gustaviansk stil. Firmaet fortsatte også under ledelse av Johans sønn og sønnesønn. Huset på Skeppsbron 28 gikk i arv i slekten fram til 1917, da *Rederi AB Svea* flyttet inn.

Bygningens fasader ble forandret i 1867 i forbindelse med en ombygning av arkitekt Johan Fredrik Åbom. I dag (2009) er gatefasaden oppdelt i en høy sokkeletasje i rustika, deretter følger to etasjer med kraftig pilasterinndeling, fulgt av fjerde etasje som er utformet som en arkadeetasje. Taketasjen er utformet som en trekantet, midtstilt tympanon med fem vinduer. Pilastrene og sokkeletasjen er i grå farge, feltene mellom vinduene og tympanonen er holdt i en lys gulhvit farge.

## Referanser


## Kilder
*Glase, Béatrice; Glase, Gösta & Härén, Gunnar (1988). *Gamla stan: historia som lever.* Stockholm: Trevi. Side 161. Libris 7612806. ISBN 91-7160-845-1

## Eksterne lenker
* 
*
Tellemerke

Et **tellemerke** er et merke som brukes til å telle med. Tellemerke kalles også tellestrek og på engelsk tally marks.

Det eldste tellemerket er funnet på et 30 000 år gammelt ulveben og er det eldste kjente talltegnet. Ishango-benet, funnet i dagens Kongo, er datert til over 20 000 år gammelt. Det antatt at hakkene på benet representerer en serie primtall.

En måte å bruke tellemerker på er å la hver femte strek gå over de fire foregående. Tellemerker brukes i matematikkundervisningen på barneskolen.

## Se også

* Tellepinne
* Romertall

## Referanser
Anne Marie Hagerup

**Anne Marie Hagerup** (født 31. juli 1945 i Overhalla) er kunstner og keramiker, og er utdannet ved Bergen Kunsthåndverkskole (1968-1975).

Hagerup jobber allsidig med keramikk som kunsthåndverk. Hun har gjort en rekke utsmykninger, kunst-prosjekter og utstillinger av forskjellig slag. Hun bygde opp og drev verkstedet Haugen Keramikk på Overhalla. Hun jobber også med formidling av kunstprosjekt, særlig mot barn og unge. Hun har tilbrakt mange år i Lofoten, hvor hun jobbet en del med scenografi. Hun har også nære kontakter til Italia og spesielt byen Tolfa hvor hun er medeier i et gammelt kloster.

Hagerup er gift, har to døtre og en sønn.

## Ingen grenser
Hagerup var en av deltakerne i TV-programmet *[[Ingen grenser]]* i 2012. Hun var da den eldste deltakeren som har vært med i programmet.

## Utvalgte prosjekter
* “4 elgskinn”, installasjon og performance i Nord-Trøndelag fylkesgalleri (1991)
* ”Incontro”, Italinsk – norsk kulturprosjekt Tolfa (Italia), Røros (2000) 
* ”Kulturfusjon”, Trondheim (2000) 
* ”Visning”, Trondheim Kunstforening (2004) 
### Offentlige innkjøp
* Norsk Kulturråd 
* Riksgalleriet 
* Nord-Trøndelag Fylkesgalleri 
* Trondheim Kunstforening 
* Namsos Kunstforening 
* Ålesund kunstforening 
* Sandnes kunstforening 
* Nord-Trøndelag fylkeskommune 
* Sør-Trøndelag fylkeskommune 
* Timrå Konstförening 
* Samferdselsdepartementet
* Trondheim kommune

## Referanser


## Kilder
* https://nkl.snl.no/Anne_Marie_Hagerup
* http://annemariehagerup.com/
Joint Sigint Cyber Unit

**Joint Sigint Cyber Unit** (**JSCU**) er et nederlandsk etterretningsbyrå som har i oppgave å fange opp radio- og satellittrafikk (signaletterretning) og fremskaffe etterretninger gjennom datainnbrudd.

JSCU ble opprettet i 2013 av sikkerhetstjenesten Algemene Inlichtingen- en Veiligheidsdienst (AIVD) og den militære etterretnings- og sikkerhetstjenesten Militaire Inlichtingen- en Veiligheidsdienst (MIVD), og styres av disse tjenestene i fellesskap. JSCU ble operativ 15. juni 2014. Hovedkontoret ligger i AIVD-bygningen i Zoetermeer og har omkring 350 ansatte. Andre JSCU-avdelinger ligger hos MIVD i Haag.

## Referanser
Kretssykekasse

**Kretssykekasse** var en offentlig sykeforsikringsordning i Norge. Med hjemmel i sykeforsikringsloven av 1909 ble det opprettet én eller flere kretssykekasser i hver kommune. Den første ble etablert i Bergen i 1911, og la grunnlaget for samme ordning andre steder. Kretsykekassene ble ledet av styrer sammensatt av «stemmeberettigede medlemmer, innskuddspliktige arbeidsgivere og av kommunestyret». Kretssykekassene stod under tilsyn av Rikstrygdeverket; skiftet navn til trygdekasser med syketrygdloven av 1930; og ble avløst av statlige trygdekontorer med felles økonomiforvaltning med folketrygdloven av 1966.

## Referanser
Reichwein

**Reichwein** er en utdødd dansk-norsk adelslekt tilhørende lav- og sverdadelen. 

## Historie
Slekten er tysk og kom til Norge med den senere generalmajor og stiftbefalingsmann Georg Reichwein som var født i Marburg i Hessen-Kassel, hvor hans far skal ha vært skredder. I 1655 mottok Reichwein adelsbrev av Frederik III. 

Han var far til oberst Georg Reichwein den ynrge (d. 1715) og kapein Frederik Christian Reichwein på setegården Nes i Borge (1660–1730), som 1. gang var gift med Else Carhrine Bildt, eneste datter av Anders B., og 2. gang med Charlotta Elisabeth v. Storm (1672-1757), enke etter Henrich v. Koppelow (+ 1708 i København), oberstløytnant. Førstnevnte var far til stiftsamtmann i Akerhus, generalmajor Lorentz Reichwein (ca. 1680–1735). Frederik Christian Reichwein var far til generalmajor Nicolai Frederik Reichwein (1692–1761). Slekten døde ut i 1864 med hans brorsønn, postmester i Ærøskøbing, krigsråd Frederik Theodor Reichwein (1795–1864).

## Våpen
Slektsvåpenet har i blått skjold en rustningskledt arm som holder en rød drueklase med grønne blad. På hjelmen er hjelmtegnet to røde flagg og mellom disse en sammenviklet rød vimpel med hvitt kors. Hjelmkledet er i blått og gult. 

## Referanser
Øyer prestegård

**Øyer prestegård** (gnr. 35) ligger sørøst for Øyer kirke og skal ha ligget på samme sted siden middelalderen.

Hovedbygningen består av to hus (fra ca. 1650 og 1750) som ble satt sammen til ett i 1832.  Bygningen ble sammen med forpakterbolig (drengstue) og stabbur fredet i 1991 på grunn av historisk verdi og nærhet til kirken.

Gårdsdriften er fradelt og jorden solgt.

## Kilder
* 

## Eksterne lenker
* Øyer prestebolig  hos Opplysningsvesenets fond
*
Grand Prix Cycliste de Québec 2016

**Grand Prix Cycliste de Québec 2016** var den 7. utgaven av sykkelrittet Grand Prix Cycliste de Québec. Rittet ble arrangert den 9. september 2016. 

## Lag
I tillegg til de 18 WorldTour-lagene ble tre lag invitert til å delta:

## Resultater

## Eksterne lenker
* 
*
Kypros under Paralympiske sommerleker 2016

**[[Kypros]]** deltok under **[[Paralympiske sommerleker 2016]]** i Rio de Janeiro, Brasil, fra 7. til 18. september 2016.  

Før lekene i Rio 2016 hadde Kypros vunnet 6 medaljer (2 gull, 3 sølv og 1 bronse) fra de 7 sommerlekene det hadde deltatt i siden 1988.

## Medaljer

## Referanser
Eri Tosaka

**Eri Tosaka** (født 30. august 1993) er en japansk bryter som konkurrerer i fri stil.

Hun representerte Japan under Sommer-OL 2016 i Rio de Janeiro, der hun tok gull i 48 kg . 

## Referanser


## Eksterne lenker
*
Brandbu prestegård

**Brandbu prestegård** eller **Nistua Råssum** ligger cirka to kilometer fra Nes kirke, i en vestvendt ås nord for Røykenvik. Gården ble kjøpt inn i 1882 til bruk som embedsgård for residerende kapellan i Gran. 

Hovedbygningen er et laftebygg i to etasjer på en grunnmur av stein. Bygningen er fredet sammen med driftsbygning og stabbur. For øvrig omtaler bygdeboken for Hadeland (utgitt 1932) forpakterbolig, vognskur og størrhus samt hage og skogeiendom. Prestegården skal i sin tid ha hatt to husmannsplasser som er frasolgt.

Opplysningsvesenets fond solgte gården i 2003, og den ble lagt ut for salg igjen i 2016.

## Referanser


## Kilder
* 

## Eksterne lenker
*
Søndre Land prestegård

**Søndre Land prestegård** eller **Fluberg prestegård** ligger rundt en kilometer sør for Fluberg kirke, nedi skråningen på vestsiden av Kirkebakka, som i sin tid var en del av Den bergenske hovedvei.

Prestegården har i likhet med kirken røtter tilbake til middelalderen. Den tidligere kirken (en stavkirke) stod på prestegårdens grunn.

Hovedbygningen er fra 1790 og hadde opprinnelig to fløyer på hver side. Disse er borte i dag. Et verandatilbygg på vestre langvegg er fra 1867. En låve som hadde vært i kommunal eie siden 1992, ble revet i 2012. Samme år ble det foretatt en begrenset innvendig restaurering av hovedbygningen, som er fredet, og som fortsatt brukes som tjenestebolig. Prestegården er omgitt av et hageanlegg, men dette er noe gjengrodd.

Gårdsdriften er fradelt.

## Referanser


## Kilder
* Søndre Land prestebolig, Fluberg  hos Opplysningsvesenets fond
* 
* 

## Eksterne lenker
*
Sun Yanan

**Sun Yanan** (født 15. september 1992) er en kinesisk bryter som konkurrerer i fri stil.

Hun representerte Kina under Sommer-OL 2016 i Rio de Janeiro, der hun tok bronse i 48 kg . 

Under Sommer-OL 2020 i Tokyo som ble arrangert i 2021 tok hun sølv. 

## Referanser


## Eksterne lenker
*
Elitsa Jankova

**Elitsa Jankova** (bulgarsk: Елица Янкова, født 18. september 1994) er en bulgarsk bryter som konkurrerer i fri stil.

Hun representerte Bulgaria under Sommer-OL 2016 i Rio de Janeiro, der hun tok bronse i 48 kg . 

## Referanser


## Eksterne lenker
*
Natalija Synysjyn

**Natalija Synysjyn** (født 3. juli 1991) er en ukrainskfødt aserbajdsjansk bryter som konkurrerer i fri stil.

Hun representerte Aserbajdsjan under Sommer-OL 2016 i Rio de Janeiro, der hun tok bronse i 53 kg . Hun representerte Ukraina under Sommer-OL 2008.

## Referanser


## Eksterne lenker
*
Sakshi Malik

**Sakshi Malik** (født 3. september 1992 fra Rohtak i Haryana i India) er en indisk bryter som konkurrerer i fri stil.

Hun representerte India under Sommer-OL 2016 i Rio de Janeiro, der hun tok bronse i 58 kg . 

Hun mottok den indiske utmerkelsen Padma Shri for sitt virke i 2017.

## Referanser


## Eksterne lenker
*
Maryia Mamashuk

**Maryia Mamashuk** (født 31. august 1992) er en belarusisk bryter som konkurrerer i fri stil.

Hun representerte Belarus under Sommer-OL 2016 i Rio de Janeiro, der hun tok sølv i 63 kg . 

## Referanser


## Eksterne lenker
*
Jekaterïna Larïonova

**Jekaterïna Alekssevna Larïonova** (kasakhisk: Екатерина Алекссевна Ларионова, født 23. januar 1994) er en kasakhstansk bryter som konkurrerer i fri stil.

Hun representerte Kasakhstan i Sommer-OL 2016 i Rio de Janeiro, der hun tok bronse i 63 kg . 

## Referanser


## Eksterne lenker
*
Sara Dosho

**Sara Dosho** (født 17. oktober 1994) er en japansk bryter som konkurrerer i fri stil.

Hun representerte Japan under Sommer-OL 2016 i Rio de Janeiro, der hun tok gull i 69 kg . 

Under Sommer-OL 2020 i Tokyo som ble arrangert i 2021, ble hun nummer 5. 

## Referanser


## Eksterne lenker
*
Kina under Paralympiske sommerleker 2016

**[[Kina]]** deltok under **[[Paralympiske sommerleker 2016]]** i Rio de Janeiro, Brasil, fra 7. til 18. september 2016.  

Før lekene i Rio 2016 hadde Kina vunnet 783 medaljer (326 gull, 258 sølv og 199 bronse) fra de 8 sommerlekene det hadde deltatt i siden 1984.

## Medaljer

## Medaljevinnere

## Referanser


## Eksterne lenker
*
Lethal Weapon (TV-serie)

***Lethal Weapon*** er en amerikansk actionserie basert på filmen ''Dødelig våpen'' fra 1987 og dens tre oppfølgere. Den hadde premiere 21. september 2016 på Fox. Hovedrollene som Martin Riggs og Roger Murtaugh spilles av henholdsvis Clayne Crawford og Damon Wayans. Andre roller innehas av Keesha Sharp, Jordana Brewster, Hilarie Burton, Tony Plana og Kevin Rahm. Crawford fikk ikke fornyet kontrakten til den tredje sesongen, og blir erstattet av Seann William Scott i en ny rolle.

## Handling
I de to første sesongene arbeider Roger Murtaugh, en aldrende detektiv med kone og tre barn, sammen med Martin Riggs. Men Riggs er en yngre og ustabil detektiv, hvis kone og ufødte barn nylig ble myrdet. Mens deres sammenstøt med kriminelle setter Riggs og Murtaughs liv i fare med jevne mellomrom. Men samtidig utvikler de respekt for hverandre, og de danner et nært vennskap.

Riggs dør i sesong to, og Murtaugh går inn i en seks måneder lang depresjon. I løpet av denne tiden møter han, og blir venn med, Wesley Cole. Men Cole er en tidligere CIA-agent som har vært overalt og sett alt, og og blir Murtaughs nye partner - samtidig som han forsøker å tilpasse seg sin nye tilværelse i Los Angeles.

## Rollebesetning
* Roger Murtaugh … Damon Wayans
* Wesley Cole … Seann William Scott (sesong 3)
* Martin Riggs … Clayne Crawford (sesong 1–2)
* Maureen Cahill … Jordana Brewster
* Trish Murtaugh … Keesha Sharp
* Brooks Avery … Kevin Rahm (sesong 1–2)

## Referanser


## Eksterne lenker
*
Lepturgantes

* Se Systematisk inndeling

***Lepturgantes*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, brun- og gråaktige trebukker. De er tegnet i lysgrått og rødbrunt. Antennene er ganske lange, særlig hos hannene. Pronotum er nærmest tønneformet uten pigger på sidene, men bakhjørnet står ut som en pigg. Dekkvingene er litt rundete.

## Levevis
Larvene lever i død ved.

## Utbredelse
Slekten er utbredt i Mellom- og Sør-Amerika, fra Mexico i nord til Paraguay i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthocinini Thomson, 1860
******** Slekten  *Lepturgantes* Gilmour, 1957 
********* *[[Lepturgantes candicans]]* (Bates, 1863)
********* *[[Lepturgantes dilectus]]* (Bates, 1863)
********* *[[Lepturgantes flavovittatus]]* (Gilmour, 1959)
********* *[[Lepturgantes pacificus]]* Gilmour, 1960
********* *[[Lepturgantes prolatus]]* Monne & Monne, 2008
********* *[[Lepturgantes septemlineatus]]* Gilmour, 1960
********* *[[Lepturgantes seriatus]]* Monné, 1988
********* *[[Lepturgantes variegatus]]* Gilmour, 1957

## Kilder
* A Photographic Guide to the Cerambycidae of the New World - Acanthocinini https://apps2.cdfa.ca.gov/publicApps/plant/bycidDB/wbycidview.asp?tribe=Acanthocinini&w=n 

## Eksterne lenker
* 
* Bildegalleri
Cathrine M. Lofthus

**Cathrine Marie Lofthus Medhus** (født 1970) er en norsk lege. Fra sommeren 2021 og frem til 2025 har hun vært departementsråd i Helse- og omsorgsdepartementet. Fra august 2025 er hun Norges helsedirektør, det vil si leder av Helsedirektoratet.  

Hun tok medisinutdanning fra 1994 til 2000 (cand.med.) etter å ha tatt en toårig utdanning som foretagsøkonom. Hun tok doktorgrad i medisin i 2007/2008. Hun har særlig forsket på benskjørhet (osteoporose) og hoftebrudd.

Hun har vært viseadministrerende direktør ved Oslo universitetssykehus og har vært avdelingsleder, lege og stipendiat ved Aker sykehus før hun i 2015 ble administrerende direktør i det regionale helseforetaket Helse Sør-Øst.

## Referanser


## Eksterne lenker

* *[http://www.dn.no/magasinet/2015/03/06/2123/Portrettet/-det-m-gjres-prioriteringer – Det må gjøres prioriteringer]* Portrettintervju av Cathrine M. Lofthus i Dagens Næringsliv 06.03.2015
Azygocera

* Se Systematisk inndeling

***Azygocera*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, kontrastrikt tegnet trebukk med middels lange antenner. Antennene er litt kortere enn kroppen. Kroppen er lyst brungrå med brunsvarte tegninger som er rammet inn med en tynn, hvit rand. Pronotum er bredere enn langt med en kraftig pigg midt på hver sidekant, og et par nyreformede, brunsvarte flekker. Det er mye smalere enn dekkvingene, som har rettvinklede "skuldre" og kraftige, innstukne punkter som danner litt uregelmessige rader.

## Levevis
Larvene lever i død ved.

## Utbredelse
Arten er bare kjent fra Chile og det sørlige Argentina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acanthoderini 
******** Slekten *Azygocera* Aurivillius, 1920
********* *[[Azygocera picturata]]* (Fairmaire & Germain, 1859)

## Kilder
* Katalog med utbredelsesdata 
* Liste over slektene

## Eksterne lenker
* Bilder av arten 
* 
*
Suipinima

* Se Systematisk inndeling

***Suipinima*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, lange og tynne, mer eller mindre brunlige trebukker. Fargen varierer fra lysbrun til nesten svart, pronotum er gjerne lysere enn dekkvingene. Antennene er tynne og litt lengre enn kroppen.

## Utbredelse
Artene er kjent fra Ecuador, Brasil og Bolivia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Aerenicini Lacordaire, 1872
******** Slekten *Suipinima* Martins & Galileo, 2004
********* *[[Suipinima eccentrica]]* (Galileo & Martins, 1992)
********* *[[Suipinima flavumtuberculata]]* Nascimento, Botero & Bravo, 2016
********* *[[Suipinima marginalis]]* Martins & Galileo, 2004
********* *[[Suipinima pitanga]]* Martins & Galileo, 2004
********* *[[Suipinima suturalis]]* Martins & Galileo, 2004
********* *[[Suipinima una]]* Martins & Galileo, 2004

## Kilder
* Liste over artene, med lenker til bilder og utbredelsesdata 
* Liste over slektene

## Eksterne lenker
* 
* 
* Bildegalleri
Helvina

* Se Systematisk inndeling

***Helvina*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Nokså store, ensfarget gråbrune trebukker. De er kraftigere bygd enn de fleste andre Agapanthiini. Pronotum er sylindrisk uten tenner på sidene, dekkvingene parallellsidige. Antennene er tynne og litt lengre enn kroppen.

## Levevis

## Utbredelse
Slekten er utbredt i Mellom- og Sør-Amerika, fra Costa Rica i nord til Bolivia i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Agapanthiini Mulsant, 1839 
******** Slekten *Helvina* Thomson, 1864 
********* *[[Helvina howdenorum]]* Hovore & Giesbert, 1998
********* *[[Helvina lanuginosa]]* (Bates, 1865)
********* *[[Helvina strandi]]* (Breuning, 1942)
********* *[[Helvina uncinata]]* Thomson, 1864

## Kilder
* Katalog med utbredelsesdata 
* Liste over slektene

## Eksterne lenker
* 
* Bildegalleri
Selsengelvi

**Selsengelvi** er ei elv i Sogndal kommune i Sogn og Fjordane. Den er en del av Sogndalsvassdraget og renner fra Anestølsvatnet til Dalavatnet. Elva er 2,50 kilometer lang.

Sogndalsvassdraget ble i 1993 vernet mot kraftutbygging gjennom Verneplan IV for vassdrag.

## Referanser
Tale Teisberg

**Tale Teisberg** (født 1968) er kommunaldirektør i Oslo kommune. 

Hun er utdannet statsviter fra Universitetet i Oslo i 1994 og har tatt kurs ved Forsvarets høgskole. Hun har jobbet i Helse- og omsorgsdepartementet før hun fra 2011 til 2016 var ekspedisjonssjef og leder av administrasjonsavdelingen i Finansdepartementet. Hun ble kommunaldirektør våren 2016. 

## Referanser


## Eksterne lenker
* CV på LinkedIn
Batesbeltia

* Se Systematisk inndeling

***Batesbeltia*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, brede, mørkt brunlige trebukker, gjerne med noen lyse flekker. Antennene er omtrent så lange som kroppen, det tredje og fjerde leddet er utvidete i spissen. Pronotum har en kraftig tann på hver sidekant. Dekkvingene er noe tilsmalnende bakover med rettviklede "skuldre".

## Utbredelse
Slekten er kjent fra Nicaragua i nord til Ecuador i sør.

## Systematisk inndeling
Slekten er oppkalt etter de to forskerne Henry Walter Bates og Thomas Belt, som gjorde en pioner-innsats i studiet av de neotropiske regnskogene.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Anisocerini J. Thomson, 1860
******** Slekten *Batesbeltia* Lane, 1966
********* *[[Batesbeltia beltii]]* (Bates, 1872)
********* *[[Batesbeltia cerussata]]* Lane, 1964
********* *[[Batesbeltia pantherina]]* Lane, 1964
********* *[[Batesbeltia pullata]]* Lane, 1964
********* *[[Batesbeltia verecunda]]* Lane, 1964

## Kilder
* Liste over slektene
* Katalog med utbredelsesdata 

## Eksterne lenker
* Bilder av artene 
* 
*
Indonesia under Paralympiske sommerleker 2016

**[[Indonesia]]** deltok under **[[Paralympiske sommerleker 2016]]** i Rio de Janeiro, Brasil, fra 7. til 18. september 2016.  

Før lekene i Rio 2016 hadde Indonesia vunnet 17 medaljer (4 gull, 4 sølv og 9 bronse) fra de 9 sommerlekene det hadde deltatt i siden 1976.

## Medaljer

## Medaljevinnere

## Referanser
Anacasta

* Se Systematisk inndeling

***Anacasta*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, kraftige, brune trebukker. Antennene er noe lengre enn kroppen. Pronotum har en kraftig tann på sidekanten. Dekkvingene er litt tilsmalnende bakover med markerte "skuldre".

## Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

## Utbredelse
Slekten er kjent fra Vest-Malaysia og Borneo.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apodasyini Lacordaire, 1872 eller Desmiphorini
******** Slekten *Anacasta* Aurivillius, 1916
********* *[[Anacasta biplagiata]]* Breuning, 1940
********* *[[Anacasta conspersa]]* Aurivillius, 1916

## Kilder
* Katalog med utbredelsesdata 
* Liste over slektene (Desmiphorini)
* Cermabycidae.org - Apodasyini

## Eksterne lenker
* Bildegalleri 
* 
*
Have I Told You Lately

***Have I Told You Lately*** er en sang skrevet av Van Morrison som ble spilt inn og gitt ut på albumet *Avalon Sunset* med Van Morrison i 1989. Sangen ble også gitt ut på singel senere samme år.

Wenche Myhre spilte inn sangen og ga den ut på albumet *[[Din drøm er min]]* i 1995. På norsk ble sangen kalt *Har sagt deg alt jeg burde si deg*.
Rue d’Ormesson

**Rue d'Ormesson** er en gate i 4. arrondissement i Paris.

Gaten ble åpnet i 1788 da Saint-Catherine-markedet ble til, og det fikk tislig på 1800-tallet navn etter finanskontrolløren Henri Le Fèvre d'Ormesson (1751-1807).

## Referanser
Ebersjøen

**Ebersjøen** (tyrkisk *Eber Gölü*) er en innsjø i Tyrkia øst for byen Bolvadin. 

Den ligger i samme avløpsløse bekken som Akşehirsjøen lenger sørøst, og de to innsjøene er forbundet med en kanal. Vannet er litt salt og alkalisk, og vannstanden svinger mye i løpet av året. Ebersjøen er grunn med store sivbelter og mange små øyer og er omgitt av grassletter. I Ebersjøen og Akşehirsjøen finnes det til sammen 67 vannfugler; 23 av dem er bare i området om sommeren, og 21 er vintergjester. Av fugleartene i Ebersjøen kan nevnes hvitpelikan, skjestork, enghauk, stylteløper og smalnebbmåke. Mange ender fra nordlige strøk overvintrer i innsjøen og blir jaktet på av lokalbefolkningen.

## Referanser
Rue du Faubourg-Saint-Honoré

**Rue du Faubourg-Saint-Honoré** er en gate i 8. arrondissement i Paris. Den er en meget kjent handlegate.

Gaten er den vestlige forlengelse av Rue Saint-Honoré og danner en øst-vest-gjennomfartsåre mellom Rue Royale (nummer 15/19) og *[[Place de Ternes]]* (nummer 2). Den er oppkalt etter den hellige Honorius av Amiens. Ordet faubourg betegner på fransk en forstad (fra latinsk *foris burgem*, «utenfor byen»). 
Veien nevnes første gang i kjente kilder i 1222, og er dermed en av de eldste gater i Paris. Fra 1635 het den *Chaussée du Roule*, rundt år 1725 fikk den navnet  *Rue du Faubourg-du-Roule*. Frem til 1860 tilhørte denne bydelen forstaden *Faubourg Saint-Honoré*, men fra 1860 havnet den ved bygrensereformen innenfor Paris' grenser. Den 10. desember 1847 fikk den sitt nåværende navn. 

Den krysser blant annet Boulevard Haussmann, Rue de Courcelles, samt Rue de Castiglione, som fører til Place Vendôme. Rue du Faubourg Saint-Honoré har i lang tid vært en storborgerborgerskapets residensgate. Her bodde for eksempel familien Rothschild. Nathaniel de Rothschild kjøpte i 1856 huset på Rue du Faubourg Saint-Honoré nr 33, den tidligere russiske ambassade. Her er det også i dag ambassader, og en rekke ambassadører har sine residenser ved denne gaten.

Senere er Rue du Faubourg Saint-Honoré også blitt en av mote- og luksushandlegatene i Paris. Her er dessuten den offisielle tjenesteresidens for den franske president (nr. 55), Elyséepalasset), bygd i 1718 av Armand-Claude Mollet. Først var dette et stort *[[hôtel particulier]]*, senere et danselokale, så til og med et luksusbordell, til det i 1873 ble presidentens embetsresidens. Presidentens tjenestebolig er på knapt 200 kvadratmeter. Hele byggverket har 365 værelser og et areal på 11.179 m². Foran palasset står vaktsoldater fra Garde Républicaine.

Også det franske innenriksdepartementet ligger til denne gaten, selv om det har en egen adresse (Place Beauveu).

Gaten er også kjent for kunstgallerier og for renommerte frisørsalonger. 

Rue Faubourg Saint-Honoré er 2070 meter lang og mellom 13,80 og 14,50 meter bred. 

## Referanser
Friidrett under Paralympiske sommerleker 2016 – 1500 meter menn

## Resultater
### T12/T13

### T37

## Eksterne lenker
* Offisiell resultatside T12/T13
* Offisiell resultatside T37
Rime (videospill)

***Rime*** er et tredjepersonseventyr-puzzle videospill med en åpen verden, utviklet av Tequila Works.

Spilleren kan løpe, klatre, bære forskjellige gjenstander og dytte eller trekke større gjenstander over landskapet. Spilleren kan også rope eller synge, noe som kan utløse enkelte hendelser knyttet til statuer i nærheten, for eksempel å få en dør til å åpne seg i en begrenset periode.

## Spillet
Historien begynner med en gutt som blir skylt i land på en mystisk øy, med et gigantisk tårn i den andre enden av øya. Spillet dreier seg rundt en gutt som må flykte fra en øy og unnslippe en forbannelse. Spillet spilles gjennom gutten, og involverer løsing av oppgaver i en åpen verden på øyen. Spilldesignet bruker selve øymiljøet, uten dialog, for å formidle spillets handling. Spillet har også en dag-nattsyklus, og belysning skal påvirke hvordan spillet spilles.

Samtidig som gutten forsøker å utforske området, veiledet av en magisk rev, legger han merke til en mystisk mann i en rød kappe ved flere anledninger - men kommer aldri frem til denne mystiske personen. Underveis i spillet opplever gutten minner om hvordan han kom til øya: Han og faren hans var til sjøs da en storm slo til, og faren hans falt over bord. Gutten forsøkte å redde faren sin, men klarte bare å gripe tak i en del av den røde kappen som faren hans hadde på seg før havet tok ham. Figuren i rødt representerer derfor faren hans, som leder ham over øya til det fjerne tårnet.

Samtidig som gutten klatrer opp i dette tårnet, kommer han til flere områder, som hver for seg representerer de fem stadiene av sorg. Etter å ha nådd toppen av tårnet og utforsket området som representerer depresjon, blir gutten tvunget til å slippe løs den magiske reven.

## Referanser


## Eksterne lenker
*
Giulia Ghiretti

**Giulia Ghiretti** (født 16. februar 1994 i Parma) er en italiesk funksjonshemmet svømmer, som konkurrerer i klassene S5, SB4 og SM5. Hennes fremste internasjonale meritter er sølv på 100 meter bryst fra Para-VM i svømming 2015 og sølv på 100 meter bryst ved Paralympiske sommerleker 2016 i Rio de Janeiro. 

## Bakgrunn
Hun drev tidligere med trampoline, men skadet ryggmargen i en trampolineulykke i 2010, og ble lam i begge beina.

## Idrettskarriere
;2013
Ghiretti debuterte internasjonalt ved et stevne i Berlin i 2013. Hun deltok ved Para-VM i svømming 2013 i Montreal, der hun fikk én medalje - Italia kom på 2.-plass på 4 x 50 meter fristil. Individuelt kom hun på 4.-plass på 200 meter individuell medley (SM5), 6.-plass på 100 meter bryst (SB4) og 8.-plass på 50 meter rygg (S5). Hun ble slått ut i innledningsheatet på 50 meter butterfly. Italia deltok her også på 4 x 50 meter medleystafett, der de kom på 4.-plass.

;2014
Ved Para-EM i svømming 2014 fikk hun en ny internasjonal sølvmedalje, da hun kom på 2.-plass på 100 meter bryst (SB4), bak Sarah Louise Rung, med Natalia Shavel på 3.-plass. Hun deltok også på Italias stafettlag som fikk bronse på 4 x 50 meter medleystafett. På 50 meter rygg kom hun på 5.-plass, på 200 meter individuell medley kom hun på 6.-plass, og på 50 meter butterfly kom hun på 7.-plass. 

;2015
Hun fikk sølv på 100 meter bryst ved Para-VM i svømming 2015 i Glasgow, der hun svømte inn litt over 10 sekunder bak Sarah Louise Rung. Også her kom Natalia Shavel på 3.-plass. Her kom Ghireti på 7.-plass på både 50 meter rygg og 50 meter butterfly.  

;2016
Ved Para-EM i svømming 2016 i Funchal tok hun til sammen 2 medaljer. Individuelt fikk hun sølv på 100 meter bryst, bak Sarah Louise Rung, og Italia fikk sølv på 4 x 50 meter medleystafett i mix. Hun deltok også på 50 meter rygg, men kom der på 5.-plass. 

Hun deltar ved Paralympiske sommerleker 2016. På 100 meter bryst fikk hun sølv, bak Sarah Louise Rung, og på 50 meter butterfly fikk hun bronse, bak kinesiske Xu Xihan og Sarah Louise Rung. 

## Referanser


## Eksterne lenker
*   Offisiell hjemmeside
*  Rio 2016 - Giulia Ghiretti 
*  Profil hos IPC
Callisema

* Se Systematisk inndeling

***Callisema*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, mørkt brunlige trebukker. Antennene er litt lengre enn kroppen. Pronotum er tønneformet, med en ganske liten tann midt på hver sidekant. Dekkvingene er nærmest parallellsidige (litt avsmalnende i den bakre delen), med avrundede "skuldre". Hele kroppen er glissent kledt med korte, oppstående hår.

## Utbredelse
Slekten er utbredt i Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Calliini J. Thomson, 1864
******** Slekten *Callisema* Martins & Galileo, 1990
********* *[[Callisema consortium]]* Martins & Galileo, 1990
********* *[[Callisema elongata]]* Galileo & Martins, 1992
********* *[[Callisema iucaua]]* Martins & Galileo, 1996
********* *[[Callisema jirouxi]]* Santos-Silva, Bezark & Galileo, 2016
********* *[[Callisema rufipes]]* Martins & Galileo, 1990
********* *[[Callisema skillmani]]* Wappes & Santos-Silva, 2020
********* *[[Callisema socium]]* Martins & Galileo, 1990

## Kilder
* Liste over slektene
* Katalog over Calliini

## Eksterne lenker
* 
* Bildegalleri over noen av artene
Mount Tamalpais

**Mount Tamalpais** er en fjelltopp i Marin County, California. Fjellet er godt synlig fra San Francisco. Store deler av Mount Tamalpais er vernet som Mount Tamalpais State Park, Marin Municipal Water District og National Park Service-området Muir Woods nasjonalmonument.

Mount Tamalpais er den høyeste toppen i Marin Hills som er en del av de nordlige kystområdene i California. Vesttoppen, som er det høyeste punktet, hvor det står en radarkuppel i dag, er 785 moh. Den var på over 792 m før toppen ble flatet ut for byggingen av radarstasjonen. Østtoppen er 784 moh. 

Navnet *Tamalpais* ble registrert første gang i 1845. Det kommer fra Miwok-stammens navn på dette fjellet, **, bokstavelig talt «vest-toppen».

Fjellet er nevnt i Californias nasjonalsang «I Love You, California». Beat-forfatteren Jack Kerouac har skrevet om Mount Tamalpais i *The Dharma Bums* (1958).
## Referanser

## Eksterne lenker
*
Ismael Borrero

**Ismael Borrero** (født 6. januar 1992) er en cubansk bryter som konkurrerer i gresk-romersk stil.

Han representerte Cuba under Sommer-OL 2016 i Rio de Janeiro, der han tok gull i 59 kg . 

Under Sommer-OL 2020 i Tokyo som ble arrangert i 2021, ble han utslått i første runde. 

## Referanser


## Eksterne lenker
*
Shinobu Ota

**Shinobu Ota** (født 28. desember 1993) er en japansk bryter som konkurrerer i gresk-romersk stil.

Han representerte Japan under Sommer-OL 2016 i Rio de Janeiro, der han tok sølv i 59 kg . 

## Referanser


## Eksterne lenker
*
Davor Štefanek

**Davor Štefanek** (født 12. september 1985) er en serbisk bryter som konkurrerer i gresk-romersk stil.

Han representerte Serbia under Sommer-OL 2016 i Rio de Janeiro, der han tok gull i 66 kg . 

## Referanser


## Eksterne lenker
*
Mihran Harutjunjan

**Mihran Harutjunjan** (armensk: Միհրան Հարությունյան; født 25. mars 1989) er en armensk bryter som konkurrerer i gresk-romersk stil.

Han representerte Armenia under Sommer-OL 2016 i Rio de Janeiro, der han tok sølv i 66 kg.

## Referanser


## Eksterne lenker
*
Hippaphesis

* Se Systematisk inndeling

***Hippaphesis*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, ensfarget brune trebukker. Oversiden er kraftig punktert, antennene tynne og litt lengre enn kroppen. Pronotum er tønneformet uten tenner på sidene. Dekkvingene er nesten parallellsidige med avrundet rettvinklede "skuldre".

## Utbredelse
Slekten lever på øyer i Stillehavet: Fiji, Tonga, Tuvalu og Tahiti.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Apomecynini J. Thomson, 1860
******** Slekten *Hippaphesis* J. Thomson, 1864
********* *[[Hippaphesis granicornis]]* (Fairmaire, 1879)
********* *[[Hippaphesis punctata]]* Thomson, 1864

## Kilder
* Liste over slektene
* Katalog med utbredelsesdata

## Eksterne lenker
* Bildegalleri 
* 
*
Paratriatlon under Paralympiske sommerleker 2016

**[[Paratriatlon]]** under **[[Paralympiske sommerleker 2016]]** i Rio de Janeiro ble arrangert fra 10. til 12. september 2016 i Fort Copacabana. 

60 utøvere konkurrerte i 6 øvelser. Dette var første gang triatlon var en paralympisk øvelse. 

## Konkurranseformat
Paralympisk triatlon består av tre øvelser; 750 meter svømming, 20 km sykling og 5 km løping. Det ble kun arrangert finaler, ingen innledningsheat. 

Det ble konkurrert i fire av de fem godkjente klassene i paratriatlon:
* PT2 og PT4 - begge kjønn: disse har proteser eller andre støtteinnretninger i løping eller sykling
* PT1 - menn: disse bruker håndsykkel i sykling og rullestol i løping 
* PT5 - kvinner: disse er svaksynte og bruker ledsager

Det ble ikke konkurrert i klassen PT3 i PL 2016.

## Medaljeoversikt
### Medaljetabell

### Øvelser og medaljevinnere

## Referanser
Filippinene under Paralympiske sommerleker 2016

**[[Filippinene]]** deltok under **[[Paralympiske sommerleker 2016]]** i Rio de Janeiro, Brasil, fra 7. til 18. september 2016.  

Før lekene i Rio 2016 hadde Filippinene vunnet 1 medalje (0 gull, 0 sølv og 1 bronse) fra de 7 sommerlekene det hadde deltatt i siden 1988.

## Medaljer

## Medaljevinnere

## Referanser
The GNOME Project

**The GNOME Project** er det brukernettverket som står bak skrivebordsmiljøet GNOME og programvaren som er basert på det. Prosjektet består av alle programvareutviklere, kunstnere, oversettere, andre bidragsytere og aktive brukere av GNOME. Prosjektet ble etablert i august 1997.

## Eksterne lenker
* Offisiell hjemmeside
Common Object Request Broker Architecture

**Common Object Request Broker Architecture** (**CORBA**) er en standard som er definert av Object Management Group (OMG). Standarden er definert for å lette kommunikasjon mellom systemer på diverse plattformer, ulike operativsystemer, programmeringsspråk og maskinvare. CORBA bruker en objektorientert modell selv om systemene som bruker den ikke nødvendigvis er objektorienterte. CORBA er et eksempel på et distribuert objektparadigme.

Versjon 1.0 ble lansert i oktober 1991.

## Eksterne lenker
* 
*  OMG CORBA Components page